Reedel tähistas armastatud rokkbänd Terminaator oma 35. sünnipäeva ülivõimsa sõuga. Taustalauljate seas astus üles Dagmar Oja, kes ütleb, et tema jaoks oli kontsert imeline kogemus.
Terminaatori sünnipäevakontserdil tausta laulnud Dagmar Oja: publik oli mega!
Eesti taustalauljate raudvarasse kuuluv Dagmar Oja (40) sõnas päev pärast võimsat sõud, et kogemus oli võimas. «Mega äge rokkshow! Kuidas siis teisiti, see on ju Terminaator!»
Dagmar nentis, et üritus oli äärmiselt hästi korraldatud ning ta tundis end artistina laval väga hästi. «Meid poputati ja hellitati seal ilusti. Publik oli mega,» kiitis Dagmar Saku Suurhalli kohale tulnud inimesi. Termika fännid olid enneolematult suurt kontserti juba ammu oodanud. Vaata intervjuud termika fänniga rokksõu eel SIIT.
Enne suurt kontserti rääkis Elu24-le antud intervjuus Terminaatori solist Jaagup Kreem, et tema lahkub lavalt jalad ees. «Vahel on vähem tööd, vahel rohkem, aga praegu ei ole mul küll plaanis kuhugi kaduda. Ma tahaks pigem minna lavalt jalad ees, kui oma elu viimased paarkümmend aastat niisama istuda, arhiivi sirvida ja mõelda, et küll olid ilusad ajad. Kärts-mürts võiks ikka lõpuni välja kesta!»